

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 |  2025. gada 9. jūlijā |

**3.**

**Par E.Helmaņa ievēlēšanu par Reģionālās attīstības jautājumu komitejas locekli**

Ogres novada pašvaldībā 2025. gada 3. jūlijā saņemts Ogres novada pašvaldības domes deputāta Andra Kraujas 2025. gada 3. jūlija iesniegums (pašvaldībā reģistrēts ar Nr. 2-4.2/1964), kurā domes deputāts A.Krauja lūdz Ogres novada pašvaldības domi lemt par viņa atbrīvošanu no Reģionālās attīstības jautājumu komitejas locekļa pienākumu pildīšanas.

Ar Ogres novada pašvaldības domes 2025. gada 9. jūlija lēmumu “Par A.Kraujas atbrīvošanu no komitejas locekļa pienākumu pildīšanas Reģionālās attīstības jautājumu komitejā” (protokols Nr.9; 2.) Ogres novada pašvaldības domes deputāts A.Krauja atbrīvots no Ogres novada pašvaldības domes Reģionālās attīstības jautājumu komitejas locekļa pienākumu pildīšanas.

Ogres novada pašvaldībā 2025. gada 4. jūlijā saņemts Ogres novada pašvaldības domes deputāta Egila Helmaņa 2025. gada 3. jūlija iesniegums (pašvaldībā reģistrēts ar Nr. 2-4.2/1977) ar ierosinājumu viņu ievēlēt Ogres novada pašvaldības domes Reģionālās attīstības jautājumu komitejā.

Pašvaldību likuma 15. panta otrā daļa nosaka, ja deputātu atbrīvo no komitejas locekļa pienākumu pildīšanas, no attiecīgā domes deputātu kandidātu saraksta domē ievēlētie deputāti ir tiesīgi izvirzīt citu deputātu dalībai attiecīgajā komitejā. Pašvaldību likuma 10. panta pirmās daļas 11. punkts nosaka, ka tikai domes kompetencē ir ievēlēt un atbrīvot komiteju locekļus.

Ņemot vērā augstāk minēto un pamatojoties uz Pašvaldību likuma 10. panta pirmās daļas 11. punktu, 15. panta otro daļu, Ogres novada pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 15.5. apakšpunktu,

**balsojot: ar 12 balsīm "Par" (Andris Krauja, Artūrs Mangulis, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – nav, "Atturas" – nav, "Nepiedalās" – 1 (Egils Helmanis)**,

*Egils Helmanis balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

 Ievēlēt Ogres novada pašvaldības domes deputātu Egilu Helmani par Ogres novada pašvaldības domes Reģionālās attīstības jautājumu komitejas locekli ar 2025. gada 9. jūliju.

(Domes priekšsēdētāja vietnieka A. Kraujas paraksts)